### Beslutning

Godkendt.

### Sagsfremstilling

## Resume og sagens baggrund

Vejdirektoratet har den 26. april 2024 orienteret Kalundborg Kommune om sit forslag til frakørselsnavne og overordnet vejvisning på rute 23, [adresse]. Vejdirektoratet anmoder om, at kommunen vender tilbage med eventuelle kommentarer til forslaget inden den 15. juni 2024. Der lægges op til, at udvalget godkender Vejdirektoratets forslag.

## Indstillinger

Chefen for Vej, Ejendom og Affald indstiller, at Vejdirektoratets forslag til frakørselsnavne og overordnet vejvisning på rute 23 godkendes med den bemærkning, at der skal tages højde for fremtidigt ændret frakørselsnavn og vejvisning ved [adresse], i takt med at der etableres en forbindelse mellem rute 22 og rute 23.

## Behandling

Teknik- og Miljøudvalget.

## Sagsfremstilling

Den 26. april 2024 har Kalundborg Kommune modtaget Vejdirektoratets oplæg til de kommende frakørselsnavne og overordnet vejvisning på [adresse]. Vejdirektoratet anmoder om eventuelle kommentarer eller bemærkninger til oplægget inden den 15. juni 2024.

Vejdirektoratet oplyser, at fjernmålene på rute 23 ([adresse]) fortsat er Kalundborg mod vest og København mod øst.

I Vejdirektoratets forslag til navngivning af frakørselsnavnene er der lagt vægt på, at:

* navnet kan være et almindeligt kendt lokalitetsnavn tæt ved frakørslen,
* navnet kan være et almindeligt kendt vejnavn på den krydsende vej,
* navnet kan være et kendt bynavn, som tjener som retningsorientering ved anlæg, hvor den krydsende vej er ensrettet,
* navnet kan være en større by, som motorvejen forløber udenom.

Derudover har der været fokus på at benytte eksisterende fjernmål på krydsende ruter, og at der maksimalt må være fire vejvisningsmål per tavle.

Ved afkørsel 8 ved Svebølle lægger Vejdirektoratet op til, at der for trafikanter, der kommer fra øst, skiltes mod Svebølle og Kaldred, og at der for trafikanter, der kommer fra vest, skiltes mod Svebølle.

Ved afkørsel 9 ved "Ny Kærbyvej" lægger Vejdirektoratet op til, at der for trafikanter, der kommer fra øst, skiltes mod [adresse]. Da der kun forventes østvendte ramper til motorvejen, vil der ikke være skiltning den anden vej.

Se endvidere Bilag 1 og 2.

Administrationen har gennemgået Vejdirektoratets forslag og vurderer, at det på nuværende tidspunkt er dækkende. Administrationen foreslår dog, at det overfor Vejdirektoratet bemærkes, at der skal tages højde for ændret frakørselsnavn og vejvisning ved [adresse], i takt med at der etableres en forbindelse mellem rute 23 og rute 22.

## Økonomiske konsekvenser

Ingen økonomiske konsekvenser.